**Сіз Исаны сүйесіз бе?**

***“Сендер Мені сүйсеңдер, өсиеттерімді орындаңдар!”***

***(Жохан 14:15)***

Иса өзінің шәкірттерінің бірі Петірден: «Жохан ұлы Шимон, сен Мені сүйесің бе? — деп сұрады. Ол болса: «Иә, Ием, Сізді жақсы көретінімді білесіз ғой.» деді. (Жохан 21:16). Алайда Иса сол бір сұрақты үш рет қойды. Петір Исаның бұл әрекетін түсінбеді.

Егер дәл осы сұрақты сізге қойса, қалай жауап берер едіңіз? Ал егер Иса бұл сұрақты жекеше сізге қойып, «Сен мені өз балаларынан артық сүйесің бе? Шындықты бұрмалау арқасында көп ақша табудан артық сүйесің бе?» деп сұраса ше?

Иса айтқан сүйіспеншілік өміріңіздің барлық саласын қамтитын әрекеттерді талап етеді. Иса ашық түрде: “Сендер Мені сүйсеңдер, өсиеттерімді орындаңдар!”,— деді (Жохан 14:15).

Бірақ, Иса: “Маған мойынсұн, сонда Мен сені сүйемін”,— деп айтқан жоқ! Бізге Құдайдың сүйіспеншілігіне ие болу үшін ештеңе істеудің қажеті жоқ, бірақ біз оның сүйіспеншілігіне жауап беруіміз керек. Оның бізді қалай жақсы көретінін түсіну - әрқашан да оған жауап беруді қамтиды.

Өмірімнің көп бөлігінде Исаға деген сүйіспеншілігім транзакциялық болды. Мен Оны жақсы көретінімді қандай да бір әрекеттерді жасау арқылы көрсеттім. Ал Ол болса мені «жақсы өмірмен» жарылқайтын еді. Бұл «жақсы өмір» ыдырап кеткен кезде, мен шын мәнінде Исаны емес, тек Оның маған берген жарылқауларын ғана жақсы көргенімді түсіндім. Біраө Ол мені сол «жақсы өмірде» қалдырған жоқ, өйткені мені тым қатты жақсы көрді.

Исаны жақсы көремін дегендерге Ол: “Менің соңымнан еріңдер!”— деп жауап береді. Солай істегенде, біз шынымен Исаны сүйетін боламыз.